《乌夜啼》
宋代·姜夔

老乌栖栖飞且号，晨来枝上啄楮桃。楮桃已空楮叶死，犹啄枯枝觅虫蚁。

老乌赋分何其贫，未啼已被邻公嗔。吁嗟老乌不自知，墙头屋上纷成群。

吴中贵游重鹦鹉，千金远致能言语。花底红绦郑袖擎，盘中碧果秦宫取。

天生灵物得人怜，过者须来鹦鹉边。老乌事事无足录，人间犹传夜啼曲。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。